**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

21.01.2015թ. ք.Երևան

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Ա. Հոբոսյանս ուսումնասիրելով 15.05.2014թ. վերսկսված թիվ 01/06-2287/14 կատարողական վարույթի նյութերը.

Պ Ա Ր Զ Ե Ց Ի

ՀՀ Աջափնյակ և Դավթաշեն վարչական շրջանների ընդհանուր իրավասության դատարանի կողմից 29.03.2013թ. տրված թիվ ԵԱԴԴ 0338/02/13 կատարողական թերթի համաձայն պետք է հայցի ապահովման համար արգելանք դնել պատասխանող Մկրտիչ Արմենի Չավուշյանի գույքի և դրամական միջոցների վրա հայցագնի 425.233,10 ՀՀ դրամի չափով :

Կատարողական գործողությունների ընթացքում պարզվել է, որ պարտապան Մկրտիչ Արմենի Չավուշյանը աշխատում է «Հրազդան կենտրոնական մարզադաշտ» ՓԲԸ-ում, որպես առաջին կարգի մասնագետ և նրա աշխատավարձը կազմում է 87.867 ՀՀ դրամ, որի վրա բռնագանձում է տարածվել 50 տոկոսի չափով:

17.05.2013թ. կատարողական վարույթն ավարտվել է:

13.05.2014թ. պահանջատերը ԴԱՀԿ ծառայություն է ներկայացրել նույն դատարանի կողմից 18.04.2014թ. տրված թիվ ԵԱԴԴ 0338/02/13 կատարողական թերթը, որի համաձայն պետք է Մկրտիչ Արմենի Չավուշյանից հօգուտ «ՎՏԲ-Հայաստան բանկ» ՓԲԸ բռնագանձել 433.737,80 ՀՀ դրամ, որից վարկի գումար` 343.076,40 ՀՀ դրամ, վարկի դիմաց հաշվարկված տոկոս` 69.343,70 ՀՀ դրամ, ժամկետանց տոկոսի դիմաց հաշվարկված տույժ` 10.313 ՀՀ դրամ, վարկի սպասարկման հաշիվներ` 2.500,00 ՀՀ դրամ, նախապես վճարված պետական տուրքի գումար` 8.504,70 ՀՀ դրամ, իսկ ժամկետանց վարկի մնացորդի` 343.076,40 ՀՀ դրամի նկատմամբ տոկոսների հաշվարկը շարունակել 20.11.2012թ. մինչև դրա փաստացի մարումը` օրական 0,3%-ով, իսկ ժամկետանց տոկոսի նկատմամբ կիրառել օրական 0,5% տույժ` յուրաքանչյուր ուշացրած օրվա համար:

Միաժամանակ պահանջատերը գրությամբ հայտնել է, որ պարտապանի պարտքը 30.04.2014թ. դրությամբ կազմում է 1.049.075 ՀՀ դրամ:

Ինչպես նաև պարտապանից բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Մկրտիչ Արմենի Չավուշյանի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

Ո Ր Ո Շ Ե Ց Ի

Կասեցնել 15.05.2014թ. վերսկսված թիվ 01/06-2287/14 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

Հարկադիր կատարող Ա.Հոբոսան